钦定古今图书集成/理学汇编/文学典/第061卷 > 汤悦
## 钦定古今图书集成/理学汇编/文学典/第061卷 > 汤悦

按马令《南唐书》本传：“悦其先陈州西华人。父殷文圭，
唐末有才名。悦本名崇义，仕南唐为宰相，建隆初，避
宣祖庙讳，改姓汤。悦尝撰《扬州孝先寺碑》，世宗亲征
淮南，驻跸于寺，读其文，赏叹之。及画江请平，元宗使
悦入贡，世宗待之加礼。自淮上用兵，凡书檄教诰皆
出于悦，特为典赡，切于事情。世宗每览江左章奏，形”
于嗟叹。后仕皇朝，奉太宗皇帝敕，撰《江南录》十卷，自
言有“陈寿史体。”

按《江南通志》：“汤悦，贵池人。幼颖悟，尝梦飞星坠水盘
中，悦吞之，自是文思日奇。仕南唐为宰相，凡书檄诰
诏皆出其手。”